బెంగళూరు: కర్నాటకలో ఉండే వారంతా కన్నడ నేర్చుకోవాల్సిందేనని ఆ రాష్ట్ర ముఖ్యమంత్రి సిద్ధరామయ్య స్పష్టం చేశారు. 62వ రాష్ట్ర ఆవిర్భావ దినోత్సవం సందర్బంగా బెంగళూరులో జరిగిన కర్నాటక రాజ్యోత్సవ వేడుకల్లో ఆయన పాల్గొని ప్రసంగించారు. ‘‘ఇక్కడ నివసించే ప్రతి ఒక్కరూ కన్నడిగులే... కర్నాటకలో ఉండే వారంతా కన్నడ నేర్చుకుని తీరాల్సిందే.. వారి పిల్లలకు కూడా కన్నడ నేర్పించాలి...’’ అని సీఎం వ్యాఖ్యానించారు. ఇతర భాషలు నేర్చుకునేందుకు తాను వ్యతిరేకం కాకపోయినప్పటికీ... కన్నడ నేర్చుకోకుంటే మాత్రం మాతృభాషను అవమానించినట్టేనని ఆయన పేర్కొన్నారు. రాష్ట్రంలోని అన్ని పాఠశాలల్లో కన్నడ తప్పనిసరిగా బోధించాలని ఆదేశించారు. కాగా రాష్ట్ర అవతరణ దినోత్సవం సందర్భంగా బుధవారం ఉదయం ప్రధానమంత్రి నరేంద్ర మోదీ కర్నాటక ప్రజలకు శుభాకాంక్షలు చెప్పారు. ట్విటర్ వేదికగా ప్రధాని స్పందిస్తూ.. ‘‘కన్నడ రాజ్యోత్సవం సందర్భంగా కర్నాటక ప్రజలకు నా హార్దిక శుభాకాంక్షలు... కర్నాటకలోని సుసంపన్నమైన సంస్కృతి మనందరికీ గర్వకారణం... ఆ రాష్ట్ర అభివృద్ధి కోసం ప్రార్ధిస్తున్నాను..’’ అని పేర్కొన్నారు.
bengaluru: karnatakalo unde vaarantaa kannada neerchukoovaalsindanana aa rashtra mukhyamantri siddaramayya spashtam chesaru. 62va rashtra aavirbhava dinotsavam sandarbangaa bengalurulo jarigina karnataka rajyotsava vedukallo aayana palgoni prasanginchaaru. ‘‘ikkada nivasinche prati okkaruu kannadigule... karnatakalo unde vaarantaa kannada neerchukuni teeralsinde.. vaari pillalaku kuudaa kannada nerpinchaali...’’ ani cm vyaakhyaaninchaaru. itara bhashalu nerchukunenduku taanu vyatirekam kakapoyinappatiki... kannada nerchukokunte maatram maatrubhaashanu avamaaninchinattenani aayana perkonnaru. rashtramloni anni paatasaalallo kannada tappanisarigaa bodhinchaalani aadesinchaaru. kaga rashtra avatarana dinotsavam sandarbhamgaa budhavaaram udayam pradhaanamantri narendra modii karnataka prajalaku subhaakaankshalu cheppaaru. twiter vedikagaa pradhaani spandistuu.. ‘‘kannada rajyotsavam sandarbhamgaa karnataka prajalaku naa haardika subhaakaankshalu... karnaatakalooni susampannamaina samskruti manandarikee garvakaaranam... aa rashtra abhivruddhi kosam praardhistunnaanu..’’ ani perkonnaru.